smcproject/ml-wiki-sentences huggingface dataset:
കോപ്പോള അഭിപ്രായപ്പെട്ടത്, ബോബും ചാൾലറ്റും തമ്മിലുള്ള ബന്ധം "റൊമാന്റിക് ആയിരിക്കണം, എന്നാൽ അത് ഒരു പരിധി വരെ മാത്രം"...
സുഹൃത്തുക്കളെക്കാൾ അല്പം കൂടുതൽ, പക്ഷേ യഥാർത്ഥ പ്രേമബന്ധമല്ല.
"  "...
എന്റെ ചിന്തയിൽ, അവർ തമ്മിലുള്ള ബന്ധം വിരഹിതവും സൗഹൃദപൂർണ്ണവുമാണ്.
അവർ ആരോടും പ്രതിബദ്ധത പുലർത്തുന്നവരോ വൈകാരികമായി ബന്ധമില്ലാത്തവരോ അല്ല". കോപ്പോള പറഞ്ഞു, ബോബിൻറെയും ഷാർലറ്റിൻറെയും ബന്ധം "എനിക്ക് ഒരു റൊമാൻ്റ്റിക് എഡ്ജ് ആണെന്ന് കരുതപ്പെടുന്നു, പക്ഷേ ഒരു പ്രണയത്തെക്കാൾ ഒരു റൊമാർട്ടിക്കല്ലാത്ത സൌഹൃദം ↑ ↑ Wong 2009 , പുറം.
sfn error: no target: CITEREFWong2009 ( help ) ↑
നമ്പ്യാർ (നായർ ഉപജാതി) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹിന്ദു മതത്തിൽപ്പെടുന്ന നായർ സമുദായത്തിലെ ഒരു ഉപവിഭാഗമാണ് നമ്പ്യാർ .
കോരപ്പുഴ യുടെ വടക്കായിട്ട് മലബാറിലാണ് നമ്പ്യാന്മാർ കൂടുതലായി ഉള്ളത്.
ഈ ജാതിയിൽ പെടുന്നവർ തങ്ങളുടെ പേരിന്റെ കൂടെ നമ്പ്യാർ, നായനാർ, കുറുപ്പ്‌ ,നായർ എന്നിങ്ങനെ ചേർക്കാറുണ്ട്.
പണ്ടുകാലത്ത് സാമന്തന്മാർ, നാടുവാഴികൾ, പടക്കുറുപ്പന്മാർ, ജന്മികൾ എന്നിങ്ങനെയുള്ള വ്യത്യസ്തമായ കർമ്മമണ്ഡലങ്ങളിൽ നമ്പ്യാർ ജാതിയിൽപ്പെട്ടവർ ഉണ്ടായിരുന്നു.
കടത്തനാട്ടിലെ രാജാവ് ഈ ജാതിയിൽപ്പെട്ട വ്യക്തിയായിരുന്നു.
വടക്കേ മലബാറിലെ നമ്പ്യാർ/നായർ സമുദായക്കാരുടെ പ്രധാന ആരാധനമൂർത്തിയാണ് തായ്പരദേവത,വേട്ടയ്ക്കൊരുമകൻ,ഊർപ്പഴശ്ശി,കടാവാങ്കോട് മാക്കം,നരമ്പിൽ ഭഗവതി,പുള്ളി പോതി,കരിഞ്ചാമുണ്ഡി,ദൈവത്താറിശ്വരൻ(മാവിലായി,പടുവിലായി,കാപ്പാട്  എല്ലാ കർമ്മങ്ങളും ചെയ്യുന്നതും ദൈവത്താറുടെ കൈതാങ്ങാനുള്ള അവകാശം നമ്പ്യാർ സമുദായത്തിലെ കൈക്കോൻന്മാർക്കാണ്.
“സത്യം” എന്നർഥമുള്ള “നമ്പു” എന്ന തമിഴ് മൂലത്തിൽ നിന്നാണ് നമ്പ്യാർ ഉത്ഭവിച്ചത്,  നമ്പ്യാർ എന്നാൽ “സത്യം അറിയുന്നവൻ” അല്ലെങ്കിൽ “വിശ്വസ്തൻ” എന്നാണ്.
സമൂഹത്തിലെ സ്ഥാനം കിരിയത്ത്
കുറുപ്പ്, വിയ്യൂർ, മണവാളൻ, വെങ്ങടിയൻ, നെല്ലിയോടൻ, അടുങ്ങാടി, കിടാവ്, അടിയോടി, അമയെംഗോലം എന്നിവ ഉൾപ്പടെ ഉള്ള നായർ ഉപജാതികളും നമ്പ്യാന്മാരും ചേർന്നതാണ് കിരിയത്ത് നായർ എന്ന ഉപവിഭാഗം.
ഉയർന്ന രണ്ട് വിഭാഗത്തിൽപ്പെട്ടവരിൽ ഉയർന്ന നിലയിൽ ഉള്ള നമ്പ്യാർ എന്ന് വിളിക്കുന്ന ചില വ്യക്തികളും ഉണ്ട്.
ദേശങ്ങളുടെയും ഗ്രാമങ്ങളുടേയും ഒക്കെ തലവന്മാർ ആയിരുന്നിട്ടുള്ളവരാണ് ഇവർ.
നമ്പൂതിരിമാരും തമ്പുരാന്മാരും ഉൾപ്പെടുന്ന സഭയിൽ നിന്നോ രാജാക്കന്മാരിൽനിന്നോ ഒക്കെ ഈ പദവി ലഭിച്ചിട്ടുള്ളവരാണ് ഇവർ എന്നതിനാൽ ഇവർക്ക് സമൂഹത്തിൽ ഉയർന്ന സ്ഥാനമാണ് ഉള്ളത്.
നമ്പ്യാർ പുരുഷന്മാരെ പേരിനോടൊപ്പമോ തറവാട്ട്പേരിനോടൊപ്പമോ അച്ഛൻ എന്ന് കൂട്ടിയാണ് താഴ്ന്ന ജാതിയിൽപ്പെട്ടവർ സംഭാവന ചെയ്യാറുണ്ടായിരുന്നത്.
നമ്പ്യാർ സ്ത്രീകൾ പേരിനോടൊപ്പമോ തറവാട്ട്പേരിനോടൊപ്പമോ അമ്മ എന്നും കൂട്ടി വിളിക്കപ്പെട്ടിരുന്നു.
രണ്ട് ഇല്ലം വർഗ്ഗം എന്ന നമ്പ്യാർ ജാതിയിൽപ്പെട്ട പുരുഷന്മാരെ കൈക്കൂർ (തെക്കൻ കേരളത്തിലെ കൈമൾ എന്നതിനു തുല്യം) എന്നും സ്ത്രീകളെ മൂതാംബ്ലക്ക എന്നും പറയാറുണ്ട്.
16-‌ആം നൂറ്റാണ്ടിനും 20-ആം നൂറ്റാണ്ടിനും ഇടയിൽ ഒരുപാട് ഭൂസ്വത്ത് ഉണ്ടായിരുന്ന ജന്മികളായിരുന്നു നമ്പ്യാർ ജാതിക്കാർ.
കൈമൾ, പിള്ള, കർത്ത എന്നീ ജാതികളെപ്പോലെത്തന്നെ നമ്പ്യാർ ജാതിക്കാർക്കും സമൂഹത്തിൽ രാജകീയപദവി ഉണ്ടായിരുന്നു.
ഇവരിൽ പലർക്കും സ്വന്തമായി സൈന്യം തന്നെ ഉണ്ടായിരുന്നു.
വിദ്യാഭ്യാസപരമായും സാമ്പത്തികപരമായും നമ്പ്യാർ ജാതിക്കാർ ഉന്നതരായിരുന്നു എന്നതുകൊണ്ട് അന്നത്തെക്കാലത്തെ സാമൂഹികസാംസ്കാരികമണ്ഡലങ്ങളിൽ ഇവർക്ക് നല്ല സ്വാധീനം ഉണ്ടായിരുന്നു.
എന്നാൽ ബ്രിട്ടീഷുകാരുടെ ആധിപത്യം മൂലവും 1766-ൽ ഹൈദരാലിയുടേയും 1783 മുതൽ 1792 വരെ ടിപ്പു സുൽത്താന്റേയും ആക്രമണം മൂലവും നമ്പ്യാന്മാരുടെ ശക്തി വളരെയധികം കുറയുകയുണ്ടായി.
1920-ൽ ഭൂപരിഷ്കരണനിയമം കേരള സർക്കാർ കൊണ്ടുവന്നതോടുകൂടി നമ്പ്യാർ ജാതിക്കാർക്ക് സമൂഹത്തിൽ ഉണ്ടായിരുന്ന മേൽക്കോയ്മ മുഴുവനായിത്തന്നെ നഷ്ടമായെന്ന് പറയാം.
എങ്കിലും ഇന്നും നമ്പ്യാർ പഴയ ആഢ്യത്വം കാത്തുസൂക്ഷിക്കുന്നു.
വടക്കൻ മലബാറിലെ മറ്റ് നായർ ഉപവിഭാഗങ്ങളെപ്പോലെ നമ്പ്യാന്മാരും തങ്ങൾ തെക്കൻ മലബാറിലുള്ളവരേക്കാൾ‍ ഉന്നതരാണെന്ന് ഇരുപതാം നൂറ്റാണ്ടിന്റെ തുടക്കം വരെ വിശ്വസിച്ചിരുന്നു.
അതുകൊണ്ട് വടക്കൻ മലബാറിലെ സ്ത്രീകൾക്ക് തെക്കൻ മലബാറിൽനിന്ന് വിവാഹം ആലോചിച്ചിരുന്നില്ല.
അങ്ങനെ ഈ പ്രദേശത്തെ നായർ സ്ത്രീകളും നമ്പ്യാർ സ്ത്രീകളും കോരപ്പുഴയുടെ തെക്കോട്ടോ, മല കടന്ന് കിഴക്കോട്ടോ സഞ്ചരിച്ചിരുന്നില്ല.
ഇതിൽനിന്ന് വ്യതിചലിക്കുന്നത് തങ്ങളുടെ ജാതിക്ക് നാണക്കേടാണെന്ന് അന്ന് വിശ്വസിക്കപ്പെട്ടിരുന്നു.
ഇരുപതാം നൂറ്റാണ്ടിൽ വിവാഹിതരായ പുരുഷന്മാർ സർക്കാർ ജോലി മൂലവും മറ്റും ഈ പ്രദേശത്തിനു പുറത്തേയ്ക്ക് സഞ്ചരിക്കാനും തങ്ങളുടെ ഭാര്യമാരുമൊത്ത് മാറിത്താമസിക്കാനും തുടങ്ങിയപ്പോൾ ഈ വിശ്വാസം കാലക്രമേണ ഇല്ലാതെയായി.
ബ്രിട്ടീഷ് കാലഘട്ടത്തിന് മുമ്പുള്ള ഒരു യുദ്ധപ്രഭുക്കന്മാരായിരുന്നു ഇവർ, ചില കുടുംബങ്ങൾക്ക് രാജത്വം ഉണ്ടായിരുന്നു (ഇരുവാലിനാട് ഭരിച്ചിരുന്നത് നമ്പ്യാർ കുടുംബങ്ങളാണ്), ബ്രിട്ടീഷ് ഭരണകാലത്ത് ഇവർ ഭൂവുടമ സമൂഹമായി.
ഊരാളർ
ഊര് എന്ന വാക്കിന് ഗ്രാമം എന്നാണ് അർത്ഥം.
ഊരാളർ എന്നപദം കൊണ്ട് ഗ്രാമത്തലവൻ എന്നാണ് അർത്ഥമാക്കുന്നത്.
പണ്ട്കാലത്ത് പല നമ്പ്യാർ കുടുംബങ്ങൾക്കും ഗ്രാമാധിപന്മാരുടെ പദവിയും സ്ഥാനവും ഉണ്ടായിരുന്നു.
ശ്രദ്ധേയമായ വ്യക്തികൾ
പ്രസിദ്ധരായ ചില നമ്പ്യാർ വ്യക്തികൾ: വേങ്ങയിൽ കുഞ്ഞിരാമൻ നായനാർ രണ്ടുതറ അച്ഛന്മാർ - വടക്കൻ മലബാറിലെ നാടുവാഴികൾ വടകര വാഴുന്നോർ - 19-ആം നൂറ്റാണ്ട് മുതൽ രാജ എന്ന പദവി ഉപയോഗിക്കുന്ന കടത്തുനാട് രാജകീയകുടുംബം തീയ്യഞ്ചേരി  കുഞ്ഞിക്കണ്ണൻ  നമ്പൃർ ഇരുവലിനാട് നമ്പ്യാർ - കോലത്തിരിയുടെ സാമന്തന്മാർ ചിന്നൻ നമ്പ്യാർ ‘’അഥവാ‘’ വലിയചിന്നൻ നമ്പ്യാർ - കേരളവർമ്മ പഴശ്ശിരാജയുടെ ബ്രിട്ടീഷുകാരുമായുള്ള യുദ്ധത്തിൽ അദ്ദേഹത്തിന്റെ ഏറ്റവും വിശ്വസ്തനായിരുന്ന പടത്തലവൻ കമ്മരാൻ നമ്പ്യാർ ‘’അഥവാ‘’ അയാസ് ഖാൻ - ചിറയ്ക്കൽ രാജകുടുംബത്തിൽപ്പെട്ട ഇദ്ദേഹത്തെ ഹൈദരാലി ഖാൻ നിർബന്ധപൂർവ്വം ഇസ്ലാം മതത്തിൽ ചേർത്തതിനുശേഷം ബിണ്ടൂരിന്റെ അധികാരി ആയി നിയമിച്ചിരുന്നു.
പി.എം. കുഞ്ഞിരാമൻ നമ്പ്യാർ - ഇന്ത്യൻ നാഷണൽ കോൺ‌ഗ്രസ്സിന്റെ അംഗവും ഉപ്പ് സത്യാഗ്രഹത്തിൽ പങ്കെടുത്തതുമായ സ്വാതന്ത്യസമരസേനാനി.
പ്രജാ സോഷ്യലിസ്റ്റ് പാർട്ടിയുടെ (പി.എസ്.പി) സ്ഥാനാർത്ഥിയായി കൊയിലാണ്ടിയിൽ നിന്ന് മത്സരിച്ച് ജയിച്ച് പട്ടം നാണുപ്പിള്ളയുടെ മന്ത്രിസഭയിലെ അംഗമായി.
കെ.ടി. കുഞ്ഞിരാമൻ നമ്പ്യാർ - ഇന്ത്യൻ നാഷണൽ കോൺ‌ഗ്രസ്സിന്റെ അംഗവും ഉപ്പ് സത്യാഗ്രഹത്തിൽ പങ്കെടുത്തതുമായ സ്വാതന്ത്യസമരസേനാനി.
ഇദ്ദേഹം പിൻ‌കാലത്ത് കേരളാ പ്രദേശ് കോൺ‌ഗ്രസ്സ് കമ്മിറ്റിയുടെ പ്രസിഡന്റും അവിഭക്ത കമ്മ്യൂണിസ്റ്റ് പാർട്ടിയിലെ അംഗവും ആയിരുന്നു.
ലെഫ്റ്റ്നെന്റ് ജെനറൽ സതീഷ് നമ്പ്യാർ - വീര ചക്ര ജേതാവ് .
കെ.നായനാർ - മുൻ മുഖ്യമന്ത്രി എ.കെ. ഗോപാലൻ അഥവാ എകെജി (അയില്ല്യത്ത് കുട്ടിയേരി ഗോപാലൻ നമ്പ്യാർ) - മുൻ‌കാല കമ്യൂണിസ്റ്റ് നേതാവ്.
കോടിയേരി ബാലകൃഷ്ണൻ - വി.എസ്. അച്യുതാനന്ദൻ മന്ത്രിസഭയിലെ ആഭ്യന്തരമന്ത്രി .
കെ.പി.ആർ. ഗോപാലൻ - മുൻ‌കാല കമ്യൂണിസ്റ്റ് നേതാവ്.
കെ.പി.ആർ. രയരപ്പൻ - മുൻ‌കാല കമൂണിസ്റ്റ് നേതാവ്.
എം.എൻ. നമ്പ്യാർ - തെന്നിന്ത്യയിലെ ഒരു മുൻ‌കാല ചലച്ചിത്രനടൻ.
ജസ്റ്റിസ് ആർ. ബസന്ത് - കേരള ഹൈക്കോടതിയിലെ മുൻ ന്യായാധിപൻ.
എം. ശശിധരൻ നമ്പ്യാർ.
- കേരള ഹൈക്കോടതിയിലെ മുൻ ന്യായാധിപൻ.
വിജയ്‌ കെ. നമ്പ്യാർ - ചൈനയിലും പാകിസ്താനിലും അബാസഡർ ആയിരുന്നിട്ടുണ്ട്.
ഇപ്പോൾ യു.എൻ ജനറൽ സെക്രട്ടറി ജനറൽ ബാൺ കി-മൂണിന്റെ Chef de Cabinet എന്ന പദവി വഹിക്കുന്നു.
കെ. പി. പി. നമ്പ്യാർ - കെൽട്രോൺ (കേരള ഇലക്ട്രോണിക്സ് കോമ്പ്ലെസ് ലിമിറ്റഡ്) എന്ന വ്യവസായത്തിന്റെ സ്ഥാപകൻ.
ടി. പി. ജി. നമ്പ്യാർ - ബി. പി. എൽ (ബ്രിട്ടീഷ് ഫിസിക്കൽ ലാബറട്ടറീസ്) ഗ്രൂപ്പിന്റെ സ്ഥാപകനും ചെയർമാനും.
കെ. കെ. വിജയൻ നമ്പ്യാർ - പ്രശസ്ത ജ്യോത്സ്യൻ.
പി.സി.ഡി. നമ്പ്യാർ - സ്റ്റേറ്റ് ബാങ്ക് ഓഫ് ഇന്ത്യയുടെ മുൻ ചെയർമാൻ.
ഒ.എം. നമ്പ്യാർ - പി. ടി. ഉഷയുടെ കോച്ച് എം. കുഞ്ഞിരാമൻ നമ്പ്യാർ - കാസർഗോഡ് ജില്ലയിലെ ഒരു രാഷ്ട്രീയ നേതാവും സഹകാരിയും .
1982 മുതൽ 1984 വരെ ഉദുമ നിയോജക മണ്ഡലത്തിൽ നിന്നുള്ള നിയമസഭാംഗം .
പി ഇ രാമൻ നമ്പ്യാർ - പയ്യന്നയൂരിലെ കോറോം ഗ്രാമത്തിൽ പനയന്തട്ട ഇടയിലെ വീട്ടിൽ ജനിച്ചു.
ചെറുപ്പം മുതലേ ദേശീയ പ്രസ്ഥാനത്തിൽ ആകൃഷ്ടനായി.
പയ്യന്നൂരിൽ കെ കേളപ്പന്റെ കൂടെ ഉപ്പു സത്യഗ്രഹത്തിൽ പങ്കെടുത്തു.
പിന്നീട് കമ്മ്യൂണിസ്റ്റു പാർട്ടിയിൽ ആകൃഷ്ടനാകുകയും സഖാവ് എ കെ ജി യിൽ നിന്നും നേരിട്ട് റെഡ് കാർഡ് വാങ്ങി കമ്മ്യൂണിസ്റ്റു പാർട്ടിയിൽ അംഗത്വം എടുത്തു.
1948 ൽ നടന്ന കോറോം നെല്ലെടുപ്പ് സമരത്തിൽ നേതൃത്വ സ്ഥാനങ്ങളിൽ പ്രവർത്തിച്ചിട്ടുണ്ട്.
അവലംബം ↑ C. J. Fuller, The Internal Structure of the Nayar Caste, Journal of Anthropological Research (1975), p. 285.
↑ ↑ C. J. Fuller, The Internal Structure of the Nayar Caste, Journal of Anthropological Research (1975), p. 285.
1 2 ↑ A general collection of ...
voyages and travels, digested by J. Pinkerton - Page 736 ↑ ↑ ↑
തൃശ്ശൂർ കോർപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Corporation_of_Thrissur
കേരളത്തിലെ ആറ് കോർപ്പറേഷനുകളിൽ ഒന്നാണ് തൃശ്ശൂർ കോർപ്പറേഷൻ .
തൃശൂർ  കോർപ്പറേഷന്റെ വിസ്തൃതി 101.42 ചതുരശ്രകിലോമീറ്റർ ആണ്.
2000 ഒക്ടോബർ 1-നാണ് കോർപ്പറേഷൻ രൂപം കൊണ്ടത് .
കേരളത്തിലെ മറ്റ് കോർപ്പറേഷനുകൾ തിരുവനന്തപുരം , കൊല്ലം , കൊച്ചി , കോഴിക്കോട് , കണ്ണൂർ എന്നിവയാണ്.
ആദ്യകാലത്ത് ഒരു താലൂക്ക് ആസ്ഥാനം മാത്രമായിരുന്ന തൃശ്ശൂർ പിന്നീട് കൊച്ചി രാജ്യത്തിന്റെ വടക്കൻ മേഖലയുടെ ആസ്ഥാനമായി.
1921-ലാണ് തൃശ്ശൂർ മുനിസിപ്പാലിറ്റി രൂപം കൊണ്ടത്.
1967-ൽ കൊച്ചി കോർപ്പറേഷൻ രൂപവത്കരിച്ചശേഷമാണ് ജനസാന്ദ്രത കൂടിയ പട്ടണങ്ങളായ തൃശ്ശൂരും കൊല്ലവും കോർപ്പറേഷനുകളാക്കണമെന്ന ആവശ്യം ഉയർന്നുവന്നത്.
1998 ജൂലൈ 15-ന് പുറത്തിറക്കിയ പ്രത്യേക അറിയിപ്പിൽ തൃശ്ശൂർ, കൊല്ലം മുനിസിപ്പാലിറ്റികളെ കോർപ്പറേഷനുകളാക്കി ഉയർത്താൻ തീരുമാനിയ്ക്കുകയുണ്ടായി.
തൃശ്ശൂർ മുനിസിപ്പാലിറ്റിയ്ക്കൊപ്പം അയ്യന്തോൾ, വിൽവട്ടം, ഒല്ലൂക്കര, കൂർക്കഞ്ചേരി, ഒല്ലൂർ പഞ്ചായത്തുകൾ പൂർണ്ണമായും നടത്തറ, കോലഴി പഞ്ചായത്തുകൾ ഭാഗികമായും കൂട്ടിച്ചേർത്താണ് കോർപ്പറേഷൻ രൂപം കൊണ്ടത്.
മുൻ കോൺഗ്രസ് നേതാവും  ഇടതുപക്ഷ വിമതനുമായ എം.കെ. വർഗ്ഗീസാണ് ഇപ്പോഴത്തെ തൃശ്ശൂർ മേയർ .
തൃശ്ശൂർ കോർപ്പറേഷൻ വാർഡുകൾ തൃശ്ശൂർ കോർപ്പറേഷനിലെ വാർഡുകൾ പൂങ്കുന്നം കുട്ടൻകുളങ്ങര പാട്ടുരായ്ക്കൽ വിയ്യൂർ പെരിങ്ങാവ് രാമവർമ്മപുരം കുറ്റുമുക്ക് വില്ലടം ചേറൂർ മുക്കാട്ടുകര ഗാന്ധി നഗർ ചെമ്പൂക്കാവ് കിഴക്കുംപാട്ടുകര പറവട്ടാനി ഒല്ലൂക്കര നെട്ടിശ്ശേരി മുല്ലക്കര മണ്ണുത്തി കൃഷ്ണാപുരം കാളത്തോട്‌ നടത്തറ ചേലക്കോട്ടുകര മിഷൻ ക്വാർട്ടേഴ്സ് വളർകാവ് കുരിയച്ചിറ അഞ്ചേരി കുട്ടനെല്ലൂർ പടവരാട് എടക്കുന്നി തൈയ്ക്കാട്ടുശ്ശേരി ഒല്ലൂർ ചിയ്യാരം സൗത്ത് ചിയ്യാരം നോർത്ത് കണ്ണംകുളങ്ങര പള്ളിക്കുളം തേക്കിൻകാട് കോട്ടപ്പുറം പൂത്തോൾ കൊക്കാല വടൂക്കര കൂർക്കഞ്ചേരി കണിമംഗലം പനമുക്ക് നെടുപുഴ കാര്യാട്ടുകര ചേറ്റുപുഴ പുല്ലഴി ഒളരി എൽത്തുരുത്ത് ലാലൂർ അരണാട്ടുകര കാനാട്ടുകര അയ്യന്തോൾ സിവിൽ സ്റ്റേഷൻ പുതൂർക്കര തൃശ്ശൂർ കോർപ്പറേഷന്റെ മേയർമാർ തൃശ്ശൂരിന്റെ മേയർമാർ ഭരണത്തിലെത്തിയ വർഷം ഭരണം ഒഴിഞ്ഞ വർഷം മേയറുടെ പേര് പാർട്ടി 2000 2004 ജോസ് കാട്ടൂക്കാരൻ ഇന്ത്യൻ നാഷണൽ കോൺഗ്രസ് 2004 2005 കെ. രാധാകൃഷ്ണൻ ഇന്ത്യൻ നാഷണൽ കോൺഗ്രസ് 2005 2010 ആർ. ബിന്ദു കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 2010 2013 ഐ.പി. പോൾ ഇന്ത്യൻ നാഷണൽ കോൺഗ്രസ് 2013 2015 രാജൻ പല്ലൻ ഇന്ത്യൻ നാഷണൽ കോൺഗ്രസ് 2015 2018 അജിത ജയരാജൻ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 2018 2020 അജിത വിജയൻ കമ്മ്യൂണിസ്റ്റ് പാർട്ടി ഓഫ് ഇന്ത്യ 2020 2020 അജിത ജയരാജൻ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 2020 തുടരുന്നു എം.കെ. വർഗ്ഗീസ് ഇടതുപക്ഷ വിമതൻ അവലംബം Thrissur Municipal Corporation എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.corporationofthrissur.org/ Archived 2017-05-12 at the Wayback Machine .
ചാക്യാർ Mani Madhava Chakyar (1899 - 1990)- the doyen of Kutiyattam and Abhinaya (acting)
കേരളത്തിലെ ഒരു ഹിന്ദു ബ്രാഹ്മണജാതിയാണ് ചാക്യാർ അല്ലെങ്കിൽ ചാക്കിയാർ .
അമ്പലവാസി സമുദായത്തിൽ പെടുന്ന ജാതികളിൽ ഒന്ന്.
കേരളത്തിലെ ദേവാലയങ്ങളിലെ നാട്യകലകളായ കൂത്ത് , കൂടിയാട്ടം എന്നിവ പരമ്പരാഗതമായി ചാക്യാർ സമുദായത്തിലെ അംഗങ്ങളാണ് അവതരിപ്പിച്ചു വരുന്നത്.
ചാക്യാർസ്‌ത്രീകൾ,  ഇല്ലത്തമ്മ അഥവാ ഇല്ലോടമ്മ (ഇല്ലോടിയമ്മ, ഇല്ലോട്ടമ്മ എന്നും എഴുതാറുണ്ട്) എന്നു വിളിക്കപ്പെടുന്നു.
ചാക്യാർ ഗൃഹങ്ങൾ ഇല്ലം എന്ന് അറിയപ്പെടുന്നു.
മരുമക്കത്തായമാണ് ഇവരുടെ ദായക്രമം.
ഉപനയനസംസ്കാമുള്ളവരും പൂണൂൽധാരികളുമാണ്.
ചാക്യാന്മാർ ബുദ്ധന്മാരിൽ നിന്ന് വന്നവരാണ് എന്ന് കരുതപ്പെടുന്നു.
ബൗദ്ധപാരമ്പര്യത്തിലെ ശാക്യഃ എന്ന പദത്തിൽ നിന്നാണ് ചാക്യാർ എന്ന പേരു വന്നത് എന്നു കരുതപ്പെടുന്നു.
ചാക്യാർ സമുദായത്തിലുള്ളവരുടെ ആചാരങ്ങൾ നമ്പൂതിരി സമുദായത്തിലെ ആചാരങ്ങളോട് അടുത്ത ബന്ധം പുലർത്തുന്നവയാണ്.
നാട്യശാസ്ത്രവും നാട്യകലകളും അഭ്യസിക്കുകയും രംഗവേദികളിൽ അവതരിപ്പിക്കുകയും ചെയ്യുന്നു.
സ്വജാതിയിൽ നിന്ന് വിവാഹം കഴിക്കുകയോ നായർ സ്ത്രീകളെ സംബന്ധം ചെയ്യുകയോ ആയിരുന്നു പതിവ്.
പഴയകാലത്ത് നമ്പൂതിരിമാർ ചാക്യാർ സ്തീകളെ അനുലോമവിവാഹം ചെയ്തിരുന്നു.
നമ്പൂതിരിമാർക്ക് ചാക്യാർ സ്ത്രീകളുമായുള്ള സംബന്ധത്തിലുണ്ടാകുന്ന സന്താനങ്ങളെയും ചാക്യാർ എന്നാണ് കണക്കാക്കിയിരുന്നത്.
നാട്യകലകൾ ഗുരു മാണി മാധവചാക്യാർ ചാക്യാർക്കൂത്ത് അവതരിപ്പിക്കുന്നു
ചാക്യാർ സമുദായത്തിലെ അംഗങ്ങൾ പരമ്പരാഗതമായി അവതരിപ്പിച്ചു വരുന്ന അതിപ്രാചീനമായ ഒരു രംഗകലയാണ് ചാക്യാർക്കൂത്ത് .
ചാക്യാന്മാരുടെ കൂത്ത് എന്ന അർത്ഥത്തിലാണ് ഈ പേർ നിലവിൽ വന്നത്.
ഒന്നിൽ കൂടുതൽ ചാക്യാന്മാർ ചേർന്ന് സംസ്കൃതനാടകങ്ങൾ അവതരിപ്പിക്കുന്നതിനെ കൂടിയാട്ടം .
ഭാസൻ തുടങ്ങിയ മഹാകവികളുടെ സംസ്കൃതനാടകങ്ങളെ ഉപജീവിച്ച് നാട്യശാസ്ത്രവിധിപ്രകാരം അഭിനയിക്കപ്പെടുന്ന കലാരൂപമാണ് ഇത്.
കുലശേഖരപ്പെരുമാളിന്റെ കാലത്താണ് ഏതാനും പരിഷ്കരണങ്ങൾക്കു ശേഷം ചാക്യാർക്കൂത്ത് ഇന്നത്തെ രൂപത്തിലായത്.
ചാക്ക്യാന്മാരും അവരുടെ കലാസപര്യകളും നൂറ്റാണ്ടുകൾക്കു മുമ്പ് വടക്കൻ കേരളത്തിലെ പെരിഞ്ചെല്ലൂർ പ്രദേശത്ത് മാത്രമാണ് ഉണ്ടായിരുന്നതെന്നും തുടർന്നുള്ള പതിനെട്ട് ചാക്യാർ കുടുംബങ്ങൾ അവിടെ നിന്ന് കേരളത്തിന്റെ വിവിധ ഭാഗങ്ങളിലേക്ക് കുടിയേറിയതാണെന്നും പറയപ്പെടുന്നുണ്ട്.
പുറത്തേക്കുള്ള കണ്ണികൾ Chakyar koothu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ത്രിദേവി
ത്രിമൂർത്തികളുടെ സ്ത്രീലിംഗ പതിപ്പായി കരുതപ്പെടുന്ന ഭഗവതിയുടെ  ത്രയം എന്ന ഹിന്ദുമതത്തിലെ ഒരു ആശയമാണ് ത്രിദേവി ( സംസ്കൃതം : त्रिदेवी).
ദേവി ഭാഗവതം, ദേവി മാഹാത്മ്യം എന്നിവ പ്രകാരം ജഗദംബികയായ ആദിപരാശക്തി അഥവാ ഭുവനേശ്വരിയുടെ മൂന്ന് പ്രധാന ഭാവങ്ങൾ ആണ് തൃദേവിമാർ എന്നറിയപ്പെടുന്നത്.
മഹാകാളി, മഹാലക്ഷ്മി, മഹാസരസ്വതി എന്നിവരാണത്.
ചിലപ്പോൾ പുരുഷ ത്രിമൂർത്തിയുടെ ഭാര്യമാരേയും തൃദേവിമാർ ആയി കണക്കാക്കപ്പെടുന്നു.
ഈ ത്രയം സാധാരണയായി ശ്രീ പാർവതി, ലക്ഷ്മി, സരസ്വതി എന്നിവരായി വിശ്വസിക്കപ്പെടുന്നു.
name="hindufaqs" /ref സ്ത്രീ ത്രിമൂർത്തികളായി മഹാകാളി (ഇടത്), മഹാലക്ഷ്മി (നടുക്ക്), മഹാസരസ്വതി (വലത്)
ശാക്തേയ വിശ്വാസത്തിൽ ത്രിദേവികൾ സൃഷ്ടി (മഹാസരസ്വതി) , സ്ഥിതി (മഹാലക്ഷ്മി) , സംഹാരം (മഹാകാളി) എന്നിവയുടെ ദൈവമായി കരുതുകയും ത്രിമൂർത്തി ദേവന്മാർ ഈ ത്രിദേവികൾക്കു കീഴിലെ ഉപദേവതകളായി കരുതപ്പെടുകയും ചെയ്യുന്നു.
ആദിപരാശക്തി അഥവാ ഭുവനേശ്വരിയുടെ മൂർത്തരൂപങ്ങൾ ആണ് ഇവ ഓരോന്നും.
ത്രിമൂർത്തികളെയും പ്രപഞ്ച ത്തെയും സൃഷ്ടിച്ചത് പരാശക്തി ആണെന്ന് ദേവി മാഹാത്മ്യം, ദേവി ഭാഗവതം എന്നിവയിൽ പറയുന്നു.
14 ലോകങ്ങളിൽ ഒന്നായ മണിദ്വീപത്തിൽ വസിക്കുന്ന ലോകമാതാവായി ഭുവനേശ്വരിയെ കണക്കാക്കുന്നു.
മറിച്ചു ഹിന്ദുമതത്തിലെ കേന്ദ്രീകൃത വിഭാഗങ്ങളിൽ സ്ത്രീ ത്രിദേവി ദേവതകളെ കൂടുതൽ പ്രമുഖരായ ത്രിമൂർത്തി ദേവന്മാരുടെ ഭാര്യമാരായും അവർക്ക് കീഴിലെ ഉപദേവതകളായും കരുതപ്പെടുന്നു.
ആദിപരാശക്തിയുടെ വിവിധ അവതാര കഥകൾ താഴെ കൊടുക്കുന്നു.
ദുഷ്ടന്മാരുടെ നേർക്ക് കോപിക്കുന്നവളാകയാൽ ഭഗവതി ചണ്ഡിക എന്നറിയപ്പെടുന്നു.
മഹാകാളി ചണ്ടമുണ്ടന്മാരെ വധിച്ചതിനാൽ ചാമുണ്ഡി എന്നറിയപ്പെടുന്നു.
രക്തബീജൻ, ശുംഭനിശുംഭൻ എന്നിവരെ വധിച്ചത് ചണ്ഡികയും ചാമുണ്ഡിയും ചേർന്നാണ്.
ശുംഭനിശുംഭൻമാരെ വധിച്ച ചണ്ഡിക തന്നെയാണ് മഹാസരസ്വതി.
മഹിഷാസുര മർദിനിയായ ഭഗവതിയാണ് മഹാലക്ഷ്മി.
ദുർഗമനെ വധിച്ച ഭഗവതി ദുർഗ്ഗ എന്ന നാമത്തിൽ അറിയപ്പെടുന്നു.
പിന്നേയും ധാരാളം ഭാവങ്ങളിൽ തൃദേവിമാർ അറിയപ്പെടുന്നു.
പരാശക്തിയുടെ മറ്റൊരു അവതാരമായ ഭദ്രകാളി ശിവനേത്രാഗ്നിയിൽ നിന്നും അവതരിച്ചു ദാരികവീരനെ വധിക്കുന്നതായി കാണാം.
ത്രിമൂർത്തികളുടെ ഭാര്യമാരായി
സരസ്വതി പഠനത്തിന്റെയും കലകളുടെയും സാംസ്കാരിക പൂർത്തീകരണത്തിന്റെയും ദേവതയാണ്, കൂടാതെ സരസ്വതീ ദേവി സ്രഷ്ടാവായ ബ്രഹ്മാവിന്റെ പത്നിയുമാണ്.
ബ്രഹ്മാവിനെപ്പോലെ, സരസ്വതിയെയും പലപ്പോഴും ഒരു വെളുത്ത ഹംസത്തിന്റെ പുറത്ത് ഇരിക്കുന്നതായി ആണ് ചിത്രീകരിക്കുന്നത്.
ഹൈന്ദവ വിശ്വാസപ്രകാരം വെളുപ്പ് വിശുദ്ധിയുടെ പ്രതീകമാണ്.
ചിലപ്പോൾ സരസ്വതിയെ ഒരു കല്ലിൽ ഇരിക്കുന്നതായും ചിത്രീകരിക്കപ്പെടുന്നു, അറിവ് തേടൽ ഒരു കല്ല് പോലെ കഠിനമായിരിക്കുമെന്ന് ഇത് സൂചിപ്പിക്കുന്നു.
സരസ്വതിയുടെ നാല് കൈകൾ,  പഠനത്തിന്റെ നാല് വശങ്ങളായ മനസ്സ്, ബുദ്ധി, ജാഗ്രത, അഹം എന്നിവയെ പ്രതിനിധീകരിക്കുന്നു.
ഒരു കൈയിലുള്ള പുസ്തകം അറിവിനെ സൂചിപ്പിക്കുന്നു;  മറ്റൊരു കയ്യിൽ ഉള്ള പളുങ്ക് ജപ മാല ധ്യാനത്തിന്റെയും ആത്മീയതയുടെയും പ്രതീകമാണ്, ഒരു കയ്യിൽ പിടിച്ചിരിക്കുന്ന വീണ കലകളെ സൂചിപ്പിക്കുന്നു; നാലാമത്തെ കയ്യിലുള്ള  ജലപാത്രം ശുദ്ധീകരണത്തിൻ്റെ പ്രതീകമാണ്.
സമ്പത്ത്, ഫലഭൂയിഷ്ഠത, ഐശ്വര്യം എന്നിവയുടെ ദേവതയാണ് ലക്ഷ്മി , അതോടൊപ്പം ലക്ഷ്മീദേവി പരിപാലകനും സംരക്ഷകനും ആയ വിഷ്ണുവിന്റെ ഭാര്യയുമാണ്.
എന്നിരുന്നാലും, ലക്ഷ്മി സൂചിപ്പിക്കുന്നത് കേവലം ഭൗതിക സമ്പത്തല്ല, മറിച്ച് മഹത്വം, സന്തോഷം, ഉയർച്ച, തുടങ്ങിയ അമൂർത്തമായ അഭിവൃദ്ധിയെയാണ്.
ഒരു ഹിന്ദുവിന്റെ ജീവിതത്തിന്റെ നാല് ലക്ഷ്യങ്ങളെ പ്രതിനിധാനം ചെയ്യുന്ന നാല് കൈകളുള്ള തരത്തിൽ ലക്ഷ്മിയെ ചിത്രീകരിക്കുന്നു.
ധർമ്മം (അല്ലെങ്കിൽ നല്ല പെരുമാറ്റം), കാമം (ആഗ്രഹം), അർത്ഥം (നിയമപരമായി പണം സമ്പാദിക്കൽ), മോക്ഷം (ജനന മരണത്തിൽ നിന്നുള്ള മോചനം) എന്നിവയാണ് ആ നാല് ലക്ഷ്യങ്ങൾ.
കാളി , പാർവ്വതി ദുർഗ്ഗ അല്ലെങ്കിൽ ശക്തി, യുദ്ധം, സൗന്ദര്യം, സ്നേഹം എന്നിവയൂടെ പ്രതീകമാണ് അതുപോലെ പാർവ്വതീദേവി തിന്മയുടെ അല്ലെങ്കിൽ സംഹാര കാരകനായ ശിവന്റെ ഭാര്യയാണ്.
ശിവനും ശക്തിയും പരസ്പരം ആശ്രയിച്ചിരിക്കുന്നു.
ഒന്നിന് മറ്റൊന്നില്ലാതെ പൂർണ്ണമായി നിലനിൽക്കാനാവില്ല, അവ ഒരു ബ്രഹ്മന്റെ ഇരട്ട സവിശേഷതകളാണ്.
നവരാത്രി ആരാധനയിൽ
നവരാത്രി ആരാധനയിൽ പരാശക്തിയുടെ മൂന്ന് പ്രധാന വശങ്ങൾ ആയ ത്രിദേവികളെയാണ് ആരാധിക്കുന്നത്.
പാർവ്വതിയുടെ മറ്റൊരു ഭാവമായ ദുർഗ്ഗക്ക് സമർപ്പിക്കുന്ന ആദ്യത്തെ മൂന്ന് ദിവസം തമോ ഗുണത്തെ പ്രതിനിധീകരിക്കുന്നു.
രജോഗുണ പ്രധാനമായ രണ്ടാമത്തെ മൂന്ന് ദിവസങ്ങൾ ഭൗതികതയുടെ ഭാവമുള്ള ലക്ഷ്മിക്ക് സമർപ്പിക്കുന്നു.
അവസാനത്തെ മൂന്ന് ദിവസങ്ങൾ സത്വഗുണ പ്രധാനമാണ്, അത് അറിവിന്റെ ദേവതയായ സരസ്വതിക്ക് സമർപ്പിച്ചിരിക്കുന്നു.
പത്താം ദിവസം, വിജയദശമിയിൽ തമസ്സിനെതിരെയുള്ള  വിജയദിനം ആഘോഷിക്കുന്നു.
ബുദ്ധമതവും ജാപ്പനീസ് ഷിന്റോ ദേവതകളുമായുള്ള സമന്വയവും വഴിയാണ് ത്രിദേവി സങ്കൽപ്പത്തിലുള്ള ദേവതകളായ ബെൻസെയ്‌തെന്നിയോ 弁財天女 (സരസ്വതി), കിഷൗട്ടെന്യോ 吉祥天女 (ലക്ഷ്മി), ഡൈക്കോകുട്ടേന്യോ 大黒天女 (മഹാകാളി) എന്നീ ദേവതകൾ ജാപ്പനീസ് പുരാണങ്ങളിൽ പ്രവേശിച്ചത്.
ഇതും കാണുക ദേവി വൈഷ്ണോ ദേവി ക്ഷേത്രം വൈഷ്ണോദേവി ബുദ്ധിസ്റ്റ് തെൻബു (天部) ദേവതകൾ മൊയ്റായ് നവരാത്രി ത്രിമൂർത്തി ത്രിത്വം ബിന്ധുധാം (ഒരു ത്രിദേവി ക്ഷേത്രം) അവലംബം പുറം കണ്ണികൾ
മുംബൈയിലെ മഹാലക്ഷ്മി ക്ഷേത്രത്തിലെ ത്രിദേവി പ്രതിമകൾ Archived 2016-09-16 at the Wayback Machine .
തീയാട്ടുണ്ണി ഇംഗ്ലീഷ് വിലാസം https://ml.wikipedia.org/wiki/Thiyattunni
കേരളത്തിലെ ഒരു ഹിന്ദു ബ്രാഹ്മണജാതിയാണ് തീയാട്ടുണ്ണി അഥവാ തിയാട്ടുണ്ണി .
തിയ്യാടികൾ എന്നും ഇവർ അറിയപ്പെടുന്നു.
ബ്രാഹ്മണർക്കും ശൂദ്രർക്കുമിടയിലുള്ള ഒരു അന്തരാളജാതിയാണിതെന്നും കണക്കാക്കപ്പെടുന്നു.
ഭദ്രകാളി ക്ഷേത്രങ്ങളിൽ ഭദ്രകാളി തീയാട്ട് എന്ന അനുഷ്ഠാനകല അവതരിപ്പിക്കുന്നതാണ് ഇവരുടെ കുലത്തൊഴിൽ.
സ്ത്രീകൾ പേരിനൊപ്പം അമ്മ എന്നോ അന്തർജനം എന്നോ ചേർക്കുന്നു.
ഇവരുടെ വീടുകൾ മഠം എന്നോ ഇല്ലം എന്നോ അറിയപ്പെടുന്നു.
ഐതിഹ്യമാലയുടെ കർത്താവായ കൊട്ടാരത്തിൽ ശങ്കുണ്ണി തീയാട്ടുണ്ണി ആയിരുന്നു.
തീയാട്ട് എന്ന പാരമ്പര്യത്തൊഴിലിൽ നിന്നാവാം തിയാട്ടുണ്ണി എന്ന പേരിന്റെ ഉദ്ഭവം.
പരമ്പരാഗത വിശ്വാസങ്ങൾ
ഗ്രാമങ്ങളിൽ മസൂരിബാധയുണ്ടാകുമ്പോൾ ഇവരുടെ സേവനം ഉപയോഗപ്പെടുത്തിയിരുന്നു.
മസൂരിപ്പിശാചിന്റെ കോപം ശമിപ്പിക്കാൻ ഇവർക്കു ശക്തിയുണ്ടെന്നു വിശ്വസിച്ചിരുന്നു.
മസൂരിബാധയുണ്ടാകുമ്പോൾ കുടുംബാംഗങ്ങൾ രോഗിയെ തിയാട്ടുണ്ണിയെ ഏല്പ്പിച്ച് വീട് ഒഴിഞ്ഞുപോവുകയായിരുന്നു പതിവ്.
പകർച്ചവ്യാധിയിൽനിന്ന് ഗ്രാമീണരെ രക്ഷിക്കുന്നതിനുവേണ്ടി ഇവർ ക്ഷേത്രങ്ങളിൽ ചില അനുഷ്ഠാനങ്ങൾ നടത്തിയിരുന്നു.
മൂത്തപൂത്രൻ മാത്രമേ സ്വജാതിയിൽ നിന്ന് വിവാഹം കഴിച്ചിരുന്നുള്ളൂ.
മറ്റുള്ളവർ നായർ സ്ത്രീകളുമായി സംബന്ധത്തിലേർപ്പെടുകയായിരുന്നു പതിവ്.
ഇവരുടെ ജനന-മരണച്ചടങ്ങുകൾ പതിനൊന്ന് ദിവസം നീണ്ടു നില്ക്കുന്നതാണ്.
പിതൃദായക്രമം പിന്തുടർന്ന തിയാട്ടുണ്ണികൾ വിവാഹമോചനം അനുവദിച്ചിരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തീയാട്ടുണ്ണി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദ ഇന്നർ ഐ(ഡോക്യുമെന്ററി) ഇംഗ്ലീഷ് വിലാസം https://ml.wikipedia.org/wiki/The_Inner_Eye
1972  ൽ സത്യജിത് റേ സംവിധാനം ചെയ്ത ഡോക്യുമെന്ററിയാണ് ദ ഇന്നർ ഐ .
കാഴ്ച ശക്തി നഷ്ടപ്പെട്ട, വിശ്വഭാരതി സർവകലാശാലയിലെ അധ്യാപകനായിരുന്ന ബിനോദ് ബിഹാരി മുഖർജി എന്ന ബംഗാളി ചിത്രകാരനെക്കുറിച്ചാണ് ഈ ഡോക്യുമെന്ററി.
ഇരുപത് മിനിറ്റ് ദൈർഘ്യമുള്ള ഈ ചിത്രം മുഖർജിയുടെ ജീവിതവും  സൃഷ്ടികളും ആഴത്തിൽ പരിശോധിക്കുന്നു.
മുഖർജി നേരിട്ട് അഭിനയിച്ചിരിക്കുന്നഈ ചിത്രത്തിൽ അദ്ദേഹത്തിന്റെ നിരവധി ഫോട്ടോകളും പെയിന്റിംഗുകളും ഉൾപ്പെടുത്തിയിട്ടുണ്ട്.
മുഖർജിയുടെ ബാല്യം മുതൽ അദ്ദേഹത്തിന് കാഴ്ച നഷ്ടപ്പെടുന്നതു വരെയുള്ള സംഭവങ്ങൾ ഉൾപ്പെടുത്തിയിട്ടുള്ള ഈ ചിത്രത്തിൽ "അന്ധത ഒരു പുതിയ വികാരമാണ്, ഒരു പുതിയ അനുഭവം, ഒരു പുതിയ ഉണ്മ" എന്ന അദ്ദേഹത്തിന്റെ പ്രസിദ്ധ വാചകവും ചർച്ച ചെയ്യപ്പെടുന്നുണ്ട്.
1972 ൽ 20 ആമത് ദേശീയ ചലച്ചിത്ര പുരസ്കാരങ്ങളിൽ മികച്ച ഡോക്യുമെന്ററിക്കുള്ള പുരസ്കാരം ലഭിച്ചു.
ആധുനിക ഭാരതീയ ചിത്രകാരന്മാരിൽ ഏറെ പ്രസിദ്ധനായിരുന്നു മുഖർജി.
ജന്മനാ ഒരു കണ്ണിൽ മയോപ്പിയയും മറ്റേ കണ്ണിൽ അന്ധതയുമായി പിറന്ന മുഖർജിക്ക് ഒരു കാറ്ററാക്ട് ശസ്ത്രക്രിയയെത്തുടർന്ന് കാഴ്ച നഷ്ടപ്പെട്ടു.
പക്ഷേ അദ്ദേഹം ചിത്രകല ഉപേക്ഷിച്ചില്ല.
ഈ ചിത്രത്തിന്റെ തിരക്കഥ സന്ദീപ് റേ പുറത്തിറക്കിയ ഒറിജിനൽ ഇംഗ്ലീഷ് ഫിലിം സ്ക്രിപ്റ്റ്സ് സത്യജിത് റേ എന്ന പുസ്തകത്തിൽ ഉൾപ്പെടുത്തിയിട്ടുണ്ട്.
ഫെബ്രുവരി 7, 1904, നാണ് ബംഗാളിലെ ഒരു സമ്പന്ന കുടുംബത്തിൽ ബിനോദ് ബിഹാരി മുഖർജിയുടെ ജനനം.
മോശം കാഴ്ച ശക്തിയെത്തുടർന്ന് അദ്ദേഹത്തിന് പഠനം പൂർത്തിയാക്കാനായില്ല.
പക്ഷേ കലാപരമായ താത്പര്യം കണ്ട് അദ്ദേഹത്തെ അവർ ശാന്തിനികേതനിലേക്ക് കലാപഠനത്തിനായി അയച്ചു.
1925 ൽ അവിടെ അധ്യാപകനായി ചുമതലയേറ്റു.
പിന്നീട് കാത്മണ്ഡുവിലെ സർക്കാർ മ്യൂസിയത്തിൽ ക്യൂറേറ്ററായി ചേർന്നു.
1951–52 കാലത്ത് രാജസ്ഥാനിലെ ബനസ്ഥലി വിദ്യാപീഠത്തിൽ പഠിപ്പിച്ചു.
1958 ൽ കലാഭവനിൽ മടങ്ങിയെത്തിയ അദ്ദേഹം കലാ സിദ്ധാന്തം വിഭാഗത്തിൽ പ്രിൻസിപ്പലായി.
ഒരു കാറ്ററാക്ട് ശസ്ത്രക്രിയയെത്തുടർന്ന് കാഴ്ച നഷ്ടപ്പെട്ടു.
എങ്കിലും ചുവർ ചിത്രം(murals), ജലഛായം, എണ്ണച്ചായം തുടങ്ങി വ്യത്യസ്ത മാധ്യമങ്ങളിൽ അദ്ദേഹം തന്റെ കലോദ്യമങ്ങൾ തുടർന്നു.
പാശ്ചാത്യ ആധുനിക ചിത്രകലയിലെയും പൗരസ്ത്യ ആത്മീയതയിലെയും ബിംബങ്ങളെ സമർത്ഥമായി കോർത്തിണക്കുന്നതായിരുന്നു അദ്ദേഹത്തിന്റെ  രചനകൾ.
1974 ൽ പത്മഭൂഷൺ ലഭിച്ചു.
19 നവംബർ 1980 ന് 76 ആം വയസിൽ അന്തരിച്ചു.
5 അടി ഉയരവും 60  അടി വീതിയുമുള്ള ശാന്തിനികേതനിലെ ഒരു കെട്ടിടത്തിലെ, മതിലിൽ  ബിനോദ് ബഹാരി മുഖർജി   20 മ്യൂറലുകളാൽ അലങ്കരിക്കുന്നത് കാട്ടിയാണ് ഈ ചെറു ചിത്രം ആരംഭിക്കുന്നത്.
സത്യജിത് റേയുടെ വിവരണത്തിലൂടെ മുഖർജിയുടെ കുടുംബ ജീവിതവും സൃഷ്ടികളും വിവരിക്കപ്പെടുന്നു.
ചുമർ ചിത്ര നിർമ്മിതിയുടെ വിവിധ വശങ്ങളെക്കുറിച്ചും ശാന്തിനികേതനിൽ തന്റെ പ്രിയ പാനീയം ചായയുമായി എങ്ങനെയാണ് കഴിയുന്നതെന്നും അദ്ദേഹം വിശദീകരിക്കുന്നു.
ശാന്തിനികേതനിലെ ആദ്യ നാളുകളും മുഖർജിയുടെ അധ്യാപകനായിരുന്ന നന്ദലാൽ ബോസുമൊത്തുമുള്ള അദ്ദേഹത്തിന്റെ അനുഭവങ്ങളും ഡോക്യുമെന്ററി പങ്കു വയ്ക്കുന്നു.
മുഖർജിയുടെ ജപ്പാൻ യാത്രയും തവാരായ സോതാത്സു , തോബാ സോജോ തുടങ്ങിയ ജപ്പാൻ ചിത്രകാരന്മാരോടൊത്തുള്ള പരിശീലനവും ഈ ചിത്രം പങ്കു വയ്ക്കുന്നു.
കലാഭവനിലെ ഡോർമിറ്ററിയുടെ സീലിംഗിലെ, ശാന്തിനികേതനിലെ ഗ്രാമീയ ജീവിതത്തെ വരച്ച അദ്ദേഹത്തിന്റെ ആദ്യ ചിത്രവും ചൈന ഭാവന, ഹിന്ദു ഭാവന എന്നീ കെട്ടിടങ്ങളിൽ വരച്ച ശാന്തിനികേതനിലെ ഗ്രാമാണ ജീവിതത്തിന്റെ  ചിത്രവും കാണിക്കുന്നുണ്ട്.
ഡെറാഡൂണിലെ അദ്ദേഹത്തിന്റെ സ്കൂളും അദ്ദേഹത്തിന്റെ നേപ്പാളീസ് ചുവർ ചിത്രങ്ങളും വിശദമായി ഈ ചെറുചിത്രം പരിയപ്പെടുത്തുന്നുണ്ട്.
"അന്ധത ഒരു പുതിയ വികാരമാണ്, ഒരു പുതിയ അനുഭവം, ഒരു പുതിയ ഉണ്മ" എന്ന അദ്ദേഹത്തിന്റെ പ്രസിദ്ധ വാചകത്തോടെയാണ് ചിത്രം അവസാനിക്കുന്നത്.
ശുഭ പ്രതീക്ഷയെ ധ്വനിപ്പിക്കുന്ന ഹിന്ദുസ്ഥാനി അസാവരി രാഗത്തിലുള്ള നിഖിൽ ബാനർിയുടെ സിത്താറാണ് പശ്ചാത്തല സംഗീതമായി ഈ ചിത്രത്തിൽ ഉപയോഗിച്ചിരിക്കുന്നത്.
പിന്നണിയിൽ അഭിനേതാക്കൾ ബിനോദ് ബിഹാരി മുഖർജി സാങ്കേതിക വിദഗ്ദ്ധർ വിവരണം: സത്യജിത്ത് റേ ഛായാഗ്രഹണം: സൗമേന്ദു റോയ് ശബ്ദലേഖനം: ജെ.ഡി. ഇറാനി, ദുർഗാദാസ് മിത്ര എഡിറ്റർ: ദുലാൽ ദത്ത ലാബ് പ്രോസസിംഗ്: ജമിനി കളർ ലാബ്, മദ്രാസ്, ഈസ്റ്റ്മാൻ കളർ ലാബ് സംഗീതം സംഗീതം: സത്യജിത്ത് റേ സിത്താർ: നിഖിൽ ബാനർജി പുരസ്കാരങ്ങൾ 20 ആമത് ദേശീയ ചലച്ചിത്ര പുരസ്കാരങ്ങളിൽ മികച്ച ഡോക്യുമെന്ററിക്കുള്ള പുരസ്കാരം (1972) അവലംബം
ദ ഏജ് ഒഫ് ഷാഡോസ് ഇംഗ്ലീഷ് വിലാസം https://ml.wikipedia.org/wiki/The_Age_of_Shadows
2016 ഇറങ്ങിയ കൊറിയൻ ഭാഷ ചലചിത്രമാണ് ദ ഏജ് ഒഫ് ഷാഡോസ്.
2016ലെ Austin Fantastic Festൽ Action Features വിഭാഗത്തിൽ മികച്ച ചിത്രത്തിനുള്ള പുരസ്ക്കാരം ലഭിച്ച ചിത്രമാണിത്.
Philadelphia, Goa, Busan മേളകളിൽ കളിച്ച ഈ ചിത്രം 2016 ഡിസംബറിൽ നടന്ന കേരള ചലച്ചിത്രോൽസവത്തിലെ (ഐ.എഫ്.എഫ്.കെ) ലോക സിനിമ വിഭാഗത്തിൽ പ്രദർശിപ്പിച്ചിരുന്നു.
1920 കളിലെ ജപ്പാൻ അധിനിവേശക്കാലമാണ് ഈ ചിത്രത്തിന്റെ ചരിത്ര പശ്ചാത്തലം.
ജപ്പാൻക്കാർക്ക് വേണ്ടി ചാരപ്പണി നടത്തുന്ന കൊറിയക്കാരനാണ് ലീ ജുങ്ക് ചൂൾ.
സ്വന്തം ജനതയെ അധിനിവേശ ശക്തികൾക്ക് ഒറ്റുകൊടുക്കുന്ന ലീ പക്ഷെ തന്റെ സഹപാഠിയായിരുന്ന ഒരു വിമത പോരാളിയുടെ മരണത്തിൽ അസ്വസ്ഥനാവുന്നു.
തുടർന്ന് .
അയാൾ പിന്നിട് ജപ്പാനെതിരിൽ തിരിയാൻ പ്രേരിപ്പിക്കപ്പെടുന്നു.
രണ്ട് കൂട്ടർക്ക് വേണ്ടിയും, രണ്ട് പേർക്കുമെതിരിലും പ്രവർത്തിക്കേണ്ടി വരുന്ന ലീയുടെ അനുഭവങ്ങളും സംഘർഷങ്ങളും ആണ് ഈ ആക്ഷൻ ചിത്രം.
ദ ഓൾഡ് ക്യൂരിയോസിറ്റി ഷോപ്
ദ ഓൾഡ് ക്യൂരിയോസിറ്റി ഷോപ് ചാൾസ് ഡിക്കൻസിന്റെ നോവൽ ആകുന്നു.
പ്രമേയം ലണ്ടനിലെ പഴയ കൗതുകവസ്തു വില്പനശാലയിൽ താമസക്കാരായ നെൽ ട്രെൻഡ്, അവളുടെ മുത്തശ്ശന്റെയും ജീവിതകഥ പറയുന്ന നോവൽ ആണിത്.
ദ ഓൾഡ് ക്യൂരിയോസിറ്റി ഷോപ്, 1840 മുതൽ 1841 വരെ ചാൾസ് ഡിക്കെൻസ് പരമ്പരയായി മറ്റൊരു നോവലായ ബാർണബി റദ്ജിനൊപ്പം പ്രസിദ്ധീകരിച്ചു.
തന്റെ ചെറുകഥകളോടൊപ്പമാണ് ഈ നോവൽ പ്രസിദ്ധീകരിച്ചത്.
പരമ്പ്രയായി പ്രസിദ്ധീകരിച്ച ഈ നോവലിന്റെ അവസാന ഭാഗം 1841ൽ ഒരു കപ്പലിലെത്തിയപ്പോൾ അക്ഷമരായ വായനക്കാർ കപ്പലിനു ചുറ്റുപാടും തടിച്ചുകൂടിയത്രെ.
1841ൽത്തന്നെ ഈ നോവലിന്റെ പുസ്തകരൂപം പ്രസിദ്ധീകരിക്കപ്പെട്ടു.
ആ വർഷം തന്നെ വിക്ടോറിയാ രാജ്ഞി ഈ നോവൽ വായിച്ചു.
എന്നിട്ട് "വളരെ താത്പര്യജനകവും കുശലതയോടെയുള്ള എഴുത്തും" എന്ന് അവർ ഇതിനെ പുകഴ്ത്തി.
ദ ഓൾഡ് ക്യൂരിയോസിറ്റി ഷോപ് നെൽ ട്രെൻഡ് എന്ന മനോഹരിയും കുലീനയുമായ പതിനാലു വയസ്സാകാത്ത യുവതിയുടെ കഥ പറയുന്നു.
ഒരു അനാഥയായ അവൾ തന്റെ അമ്മ വഴിക്കുള്ള വല്യച്ഛന്റെ കടയിൽ ജീവിക്കുന്നു.
നെലിനെ മുത്തച്ഛൻ വളരെയധികം സ്നേഹിച്ചു വളർത്തുന്നു.
എങ്കിലും നെൽ സന്തുഷ്ടമായ ജീവിതമല്ല നയിക്കുന്നത്.
അവൾക്ക് തന്റെ സമപ്രായക്കാരായ മറ്റു സുഹൃത്തുക്കൾ ഒന്നുമില്ല.
ഏകാന്തമായ ഒരു ജീവിതമാനവൾ നയിക്കുന്നത്.
അവളുടെ ഒരെയൊരു സുഹൃത്ത് ആ കടയിൽ ജോലിചെയ്യുന്ന ആത്മാർഥതയുള്ള കുട്ടിയായ കിറ്റ് ആണ്.
അവനെ അവൾ എഴുതാനും വായിക്കനും പഠിപ്പിക്കുന്നു.
പശ്ചാത്തലം രൂപീകരണതന്ത്രം ദ ഓൾഡ് ക്യൂരിയോസിറ്റി ഷോപ്പിലെ കഥാപാത്രങ്ങൾ പ്രധാന കഥാപാത്രങ്ങൾ പ്രമാണം:The Old Curiosity Shop At Rest.jpg "At Rest" Illustration by George Cattermole നെൽ ട്രെൻഡ് നെലിന്റെ മുത്തച്ഛൻ ക്രിസ്റ്റഫർ 'കിറ്റ്' നബ്ബിൾസ് ക്വിൽപ്/ഡാനിയേൽ ക്വിൽപ് റിച്ചാർഡ് 'ഡിക്' സ്വിവെല്ലർ സിങ്കിൾ ജന്റിൽമാൻ മറ്റു കഥാപാത്രങ്ങൾ References
നമ്പീശൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ അമ്പലവാസി സമുദായത്തിൽ ഉൾപ്പെടുന്ന ഒരു ബ്രാഹ്മണജാതിയാണ് നമ്പീശൻ .
ബ്രാഹ്മണപാരമ്പര്യം.